**Theuns Jordaan** (født 10. januar 1971 nær Venterstad i Sør-Afrika, død 17. november 2021 i Pretoria) var en sørafrikansk sanger, musiker og låtskriver med afrikander opprinnelse. Begge de to første albumene hans solgte til platina.

Biografi
--------

Jordaan ble født 10. januar 1971 på en karoogård nær Venterstad i iMpuma-Koloni (Øst-Kapp), Sør-Afrika. Mens han studerte industriell psykologi ved Stellenbosch University, hadde han sin første opptreden 21. oktober 1992 på en lokal bar kalt *The Terrace*. Han begynte å komponere sine egne tekster, noe som resulterte i fem sanger fra debutalbumet hans, *Vreemde Stad*. Theuns gikk på *Volkskool High School* i Graaff Reinet i iMpuma-Koloni. Mens han var på skolen, spilte han musikk og sang for lokale folk på en pizzarestaurant/pub kalt *Trail in*.

Etter at han fullførte studiene, tilbrakte Jordaan et år som gründer. I oktober 1998 flyttet han fra Kapp til Pretoria og, etter å ha blitt populær i byen, spilte han inn debutalbumet sitt, *Vreemde Stad*, i Stellenbosch. Dette albumet ble gitt ut i 2000 på Klein *Karoo Nasionale Kunstefees* i Oudtshoorn. EMI ga ut *Vreemde Stad* like etterpå, og albumet overgikk trippel platinastatus (150 000 eksemplarer) i juli 2003.

Jordaan lanserte sitt andre album, *Tjailatyd*, på musikkfestivalen *Aardklop* i 2002, som også solgte i mer enn 150 000 eksemplarer. Den sørafrikanske gitaristen, Anton L'Amour, opptrådte med Theuns og var ansvarlig for alle gitarsporene i *Vreemde Stad* og *Tjailatyd*.

Theuns Jordaan opptrådte en rekke ganger «live» sammen med den populære namibiskfødte kvinnelige vokalisten og låtskriveren Juanita du Plessis, som begynte sin karriere i 1998. De gjorde også noen album sammen.

Jordaan døde 17. november 2021, etter å ha blitt diagnostisert med leukemi i september 2020. Han ble stedt til hvile i Pretoria 26. november.

Diskografi
----------

Diskografien følger Discogs.

Album
* *Vreemde stad* (1999)
* *Tjailatyd* (2002)
* *Seisoen* (2005)
* *Grootste Treffers* (2007)
* *Bring Jou Hart* – met Juanita Du Plessis (2008)
* *Driekuns* (2009)
* *Kouevuur* – Die musiek van Koos Du Plessis(2009)
* *Roeper* (2012)
* *Juanita Du Plessis, Theuns Jordaan - Hart Vol Drome* ‎(2xCD, Album) (2012) ‎
* *Tribute To The Poets* (2013)
* *Agter Slot en Grendel* (2020)

Samlinger
* *Grootste Treffers* 2000-2007 *(2007)*
* *Theuns Jordaan, Juanita Du Plessis - Bring Jou Hart* ‎(2xCD) (2008)
* *Driekuns* ‎(3xCD) (2008)

Videoer
* *Juanita Du Plessis, Theuns Jordaan - Hart Vol Drome* (DVD-V) (2012)

Referanser
----------

1. ↑   www.capetownetc.com, besøkt 17. november 2021[Hentet fra Wikidata]
2. ↑  Van Rooyen, Gerhard. «Theuns Jordaan : Biografie». *www.theunsjordaan.co.za*. Besøkt 1. juli 2022.
3. ↑  Theuns Jordaan. Artist a3499354. Discogs. Besøkt 2022-07-01

Eksterne lenker
---------------

* (en) Theuns Jordaan – kategori av bilder, video eller lyd på Commons Rediger på Wikidata
* (en) Theuns Jordaan på Internet Movie Database Rediger på Wikidata

* (en) Theuns Jordaan hos The Movie Database Rediger på Wikidata
* (en) Theuns Jordaan på Discogs Rediger på Wikidata

* (en) Theuns Jordaan på MusicBrainz Rediger på Wikidata

* (en) Theuns Jordaan på Songkick Rediger på Wikidata

* (en) Theuns Jordaan på Last.fm Rediger på Wikidata

* (en) Theuns Jordaan på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |